PROVOĐENJE UPISNOG POSTUPKA

U 1. RAZRED SREDNJE ŠKOLE DALJ

U ŠKOLSKOJ GODINI 2020./2021.

Sve informacije o upisima u I. razred srednje škole dostupne su na mrežnoj stranici [www.upisi.hr](http://www.upisi.hr) kao i u publikacijama „Prijave i upisi u srednje škole za školsku godinu 2020./2021.-Idemo u srednju!“ dostupnima na navedenoj mrežnoj stranici.

Od ove školske godine propisana je mogućnost dostave upisnica u srednju školu, kao i svih ostalih važnih dokumenata za upis OSOBNO ILI ELEKTRONIČKIM PUTEM (SKENIRANO ILI SLIKANO).

Kandidat svoj upis potvrđuje vlastoručnim potpisom i potpisom roditelja/skrbnika na upisnici dostupnoj na mrežnoj stranici NISpuSŠ-a ([www.upisi.hr](http://www.upisi.hr)), koju je dužan dostaviti u srednju školu u kojoj je ostvario pravo upisa do roka navedenoga u Kalendaru tj. Od 27.-31.7.2020.

Nakon što kandidat potvrdi svoj upis vlastoručnim potpisom i potpisom roditelja/skrbnika na upisnici i dostavi je srednjoj školi zajedno s ostalom potrebnom dokumentacijom, kandidat je upisan u I. razred srednje škole u školskoj godini 2020./2021..

Ako kandidat zbog opravdanih razloga nije u mogućnosti u propisanim rokovima dostaviti potpisanu upisnicu u I. razred, dužan ju je dostaviti njegov roditelj/skrbnik. **Roditelj/skrbnik može donijeti upisnicu osobno u srednju školu ili je dostaviti elektroničkim putem (skeniranu ili uslikanu) na e-adresu škole i to**: [ured@ss-dalj.skole.hr](mailto:ured@ss-dalj.skole.hr).

**Upisnicu elektroničkim putem može poslati samo roditelj/skrbnik, a u e-poruci dužan je dostaviti i svoj osobni kontakt (broj telefona, broj mobitela) kako bi ga škola mogla kontaktirati.**

Prilikom dostavljanja upisnice elektroničkim putem učenik se može izjasniti i o izbornim predmetima te odabiru stranih jezika.

Učenici koji su ostvarili pravo upisa u programe: ekonomist i agroturistički tehničar, dužni su donijeti **potrebnu potvrdu obiteljskog liječnika tj. Liječnička svjedodžba medicine rada**. Učenici su je dužni dostaviti u školu osobno ili elektroničkim putem (skenirane/slikane) na e-adresu škole i to: [ured@ss-dalj.skole.hr](mailto:ured@ss-dalj.skole.hr)

OPIS ZANIMANJA SREDNJE ŠKOLE DALJ

1. E K O N O M I S T

OPIS ZANIMANJA: <https://e-usmjeravanje.hzz.hr/ekonomist>

MOGUĆNOSTI ZAPOŠLJAVANJA:

Ekonomisti se zapošljavaju u različitim državnim institucijama, nevladinim organizacijama, bankama, osiguravajućim društvima, privatnim firmama, u turizmu, u medijima, školama, uredima općina itd. Mnogi otvaraju i vlastite firme.

1. AGROTURISTIČKI TEHNIČAR

OPIS ZANIMANJA: <https://e-usmjeravanje.hzz.hr/agroturistickitehnicar>

**Mogućnosti zapošljavanja**

Agroturistički tehničar se može zaposliti na manjim turističkim i/ili ugostiteljskim objektima koji imaju ugostiteljsko i poljoprivredno gospodarstvo te bave se proizvodnjom hrane. Također mogu raditi u poduzećima koja se bave raznim vidovima seoskog, ekološkog ili rekreativnog turizma. Postoji i mogućnost samozapošljavanja putem otvaranja vlastitog OPG-a. Zatim, rad u restoranima i drugim ugostiteljskim objektima koji pripremaju hranu.